Държавен вестник, бр. 88, 2017 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  88
С писмо изх. № САГ17-ГР00-340/15.03.2017 г. 
проектът е изпратен в район „Панчарево“ за 
съобщаване по реда на чл. 128, ал. 3 ЗУТ.
С писмо изх. № РПН17-ВК08-402(3)/23.06.2017 г. 
кметът на район „Панчарево“ удостоверява, че 
проектът е съобщен на заинтересованите страни 
и в законоустановения срок по чл. 128, ал. 5 
ЗУТ няма постъпили възражения. От кмета 
на район „Панчарево“ е изразено положително 
становище по проекта.
Проектът е разгледан и приет от Общинския 
експертен съвет по устройство на територията и 
с протокол № ЕС-Г-54/4.07.2017 г., т. 1 от допъл-
нителните точки, е решено да се изпрати в СОС 
за одобряване на основание чл. 21, ал. 7 ЗОС.
С оглед изложената фактическа обстановка 
от правна страна се установи следното:
Искането за изработване на подробен ус-
тройствен план е започнало по искане на заин-
тересованите лица по чл. 131, ал. 1 във връзка 
с ал. 2, т. 1 ЗУТ като собственици на имоти с 
идентификатори 44063.6221.69 и 44063.6221.73 по 
КККР на с. Лозен, район „Панчарево“ съглас-
но представените документи за собственост и 
скици от СГКК, а по изменената кадастрална 
карта имоти с идентификатори 44063.6221.4889, 
44063.6221.4898, 44063.6221.4899, 44063.6221.4897 
и 44063.6221.4892.
Кадастралната карта на с. Лозен е одобрена 
със Заповед № РД-18-46 от 18.08.2011 г. на из-
пълнителния директор на АГКК.
Проектът е изработен върху влязла в сила 
кадастрална карта, с което е спазено изисква-
нето на чл. 115, ал. 1 и 2 ЗУТ.
Имоти с идентификатори 44063.6221.4889, 
44063.6221.4898, 44063.6221.4899 и 44063.6221.4897 
по кадастралната карта и кадастралните регис-
три (КККР) на с. Лозен – предмет на проекта, 
представляват неурегулирани поземлени имоти.
Съгласно представените скици от СГКК – Со-
фия, трайното предназначение на територията 
е „Земеделска“, а начинът на трайно ползване 
на имотите е „Нива“.
С представения проект се цели промяна на 
предназначението от земеделски в такива за 
неземеделски нужди.
С исканото изменение се създават нови УПИ 
ІІ-4898 – „За жс“, УПИ III-4899 – „За жс“, и 
УПИ ІV-4897 – „За жс“, кв. 154а, по границите 
на имотите в кадастралната карта.
За горното е налице основание по чл. 17, 
ал. 1 ЗУТ. Предвид уредените в хода на про-
изводството отношения на собственост върху 
новообразуваните имоти представеният предва-
рителен договор за прехвърляне на собственост с 
нотариално заверени подписи не е предпоставка 
за одобряване на ПУП.
Предназначението на новите УПИ е „За 
жс“, което отговаря на ОУП на СО/2009 г. и на 
устройствена категория по т. 5 (Жм1) от прило-
жението към чл. 3, ал. 2 ЗУЗСО. Показателите 
на застрояване, отразени в матрицата, отговарят 
на предвидените в ОУП на СО.
Предвид горното проектът не противоречи 
на ОУП на СО, с което е спазено изискването 
на чл. 103, ал. 4 и чл. 104, ал. 1 ЗУТ.
Планът за застрояване цели осигуряване на 
възможност за застрояване в имотите с жи-
лищни сгради  – свободно стоящи 3-етажни 
сгради с Н<10 м в новосъздадените УПИ – „За 
жс“. Планът за застрояване е изработен при 
спазване изискването на чл. 31, ал. 1, т. 1 ЗУТ 
по отношение разстоянието към страничните 
регулационни линии и чл. 31, ал. 4 ЗУТ по 
отношение разстоянието между сградите в съ-
седните УПИ.
Предвид горното с проекта на план за застро-
яване не се допускат намалени разстояния към 
вътрешните регулационни граници, съседните 
имоти и сгради, включително през улица.
Лицето (изход) към улица на новообразува-
ните УПИ е предвидено да се осигури по но-
вопредвидената улична регулация. С проекта за 
изменение на плана за регулация се предвижда 
изменение на план за улична регулация между 
о.т. 14д и о.т. 14г; план за регулация на задънена 
улица от о.т. 14е до о.т. 14ж, кв. 154а.
Изменението на ПУР е обусловено от уре-
гулирането на имотите – предмет на плана, и 
необходимостта от осигуряване на достъп до 
тях, поради което основание за изменението е 
нормата на чл. 134, ал. 1, т. 1 във връзка с ал. 2 
и ал. 2, т. 2 ЗУТ.
С проекта се предвижда отчуждаване на 
имоти – собственост на физически лица, за из-
граждане на обект – публична общинска собстве-
ност, поради което и на основание чл. 21, ал. 1 
и 7 ЗОС компетентен да одобри плана е СОС.
Съгласно разпоредбата на чл. 81, ал. 4 ЗУТ 
„Отчуждаванията за прокарване на нова задъ-
нена улица в урегулирана територия по искане 
на собственици на поземлени имоти са за тяхна 
сметка“.
Спазено е изискването на чл. 19, ал. 4 
ЗУЗСО, като е представена заверена деклара-
ция за заснемане на растителност № СЕК16-
ГР94-159/3.05.2016 г. на Дирекция „Зелена сис-
тема“ при СО, видно от която в имотите няма 
съществуваща растителност.
В и д н о о т с т а н о в и щ е и з х . № 9 4 - 0 0 -
6535/2.08.2016 г. на РИОСВ – София, инвес-
тиционното намерение подлежи на преценка 
относно необходимостта от извършване на 
ОВОС по ЗООС и оценка за съвместимост по 
ЗБР. В изпълнение на становището е предста-
вено Решение № СО-7-ПР/2017 г. на директора 
на РИОСВ – София, с което е прието „да не се 
извършва оценка на въздействие върху околната 
среда“.
Спазени са административнопроизводстве-
ните правила при издаване на акта. Проектът е 
съобщен на заинтересованите лица по предви-
дения в закона ред. Извършено е изискуемото 
съгласуване на плана за регулация и застрояване с 
администрации и със специализираните контрол-
ни органи. Проектът на подробен устройствен 
план е разгледан и приет от ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането им.